stanford-oval/wikipedia huggingface dataset:
מגדל אטאקולה

| --- | --- |

 מידע כללי
 סוג:  סימן נוף, מגדל טלוויזיה, אטרקציה תיירותית, מגדל תצפית, מרכז קניות 
 מיקום:  קאנקיה 
 מדינה:  טורקיה 
 הקמה ובנייה
 תקופת הבנייה:  ?–1989
 תאריך פתיחה רשמי:  13 באוקטובר 1989 
 אדריכל:  Ragıp Buluç 
 מידות
 קומות:  4 
 קואורדינטות:  39°53′10″N 32°51′22″E﻿ / ﻿39.886111111111°N 32.856111111111°E﻿ / 39.886111111111; 32.856111111111
  (למפת אנקרה מוגדלת) מגדל אטאקולה(למפת אנקרה רגילה) מגדל אטאקולה
 
אטאקולה (בטורקית: Atakule) הוא מגדל תצפית ותקשורת, המתנשא לגובה של 125 מטרים, הממוקם ברובע Çankaya (אנ') אשר במרכז אנקרה, טורקיה, והוא אחד מציוני הדרך (Landmark, (אנ')) העיקריים של העיר.
מכיוון שרובע צ'נקאיה נמצא בעצמו על גבעה, ניתן להבחין במגדל מכמעט כל מקום בעיר במהלך ימים בהירים. עיצוב המגדל הגיע מהאדריכל Ragıp Buluç, ועבודות הבנייה נמשכו בין השנים 1987–1989. החלק העליון של המגדל כולל מרפסת פתוחה (Terrace, (אנ'), ומסעדה מסתובבת (Revolving restaurant, (אנ'), בשם סביליה, שמשלימה סיבוב מלא של 360 מעלות תוך שעה אחת. על גבי סביליה נמצאת מסעדה נוספת, Dome, שאינה מסתובבת, וממוקמת ישירות מתחת לכיפה (Cupola, (אנ'). מתחת למרפסת יש בית קפה בשם UFO. המבנים התחתונים מכילים קניון (Shopping mall, (אנ'), וכן מספר מסעדות פנימיות וחיצוניות. המגדל נפתח ב-13 באוקטובר 1989 על ידי הנשיא טורגוט אזאל. בשל השיפוץ המתמשך של הקניון, המגדל סגור כעת למבקרים.
בטורקית פירוש המילה "ata" הוא "אב קדמון" (או "אב" בטורקית העתיקה (Old Turkic), המשמש לעיתים קרובות כינוי ("אתא") למוסטפא כמאל אטאטורק, מייסד ונשיא הרפובליקה הטורקית הראשונה; בעוד שהמילה הטורקית "kule" פירושה "מגדל".
קניון אטריום

הקניון הצמוד למגדל, אטריום, נפתח גם הוא ב-13 באוקטובר 1989. זה היה הקניון המודרני הראשון באנקרה, והשני בטורקיה אחרי גלריה (Galleria Ataköy, (אנ') באיסטנבול, שנפתחה בשנת 1987. הקניון נסגר בגלל אובדן פופולריות, לנוכח התחרות מצד מספר גדל והולך של קניונים מודרניים יותר בעיר. כעת הוא נהרס ונבנה מחדש כקניון בסגנון עכשווי.
הערות שוליים

↑  İPEKEŞEN, Erdal. "Atakule yıkılırken tarihin tozlu sayfalarında kısa bir tur". www.hurriyet.com.tr.
↑  "Atakule AVM'nin atrium çarşı bölümü yıkım sözleşmesi imzalandı! - 31-01-2014". emlakkulisi.
↑  BULUT, Ceren YÖRÜK. "Atakule AVM'deki otoparkın araç kapasitesi 750'ye çıkarılacak! - 14-03-2014". emlakkulisi.
מדחס בוכנה

מדחס בוכנה הוא מדחס שעובד על גל ארכובה עם בוכנות, הבוכנות נעות מעלה ומטה בצילינדר כאשר הבוכנה נעה פנימה, הגז נשאב פנימה דרך מסנן ואז שסתום הכניסה נסגר, הבוכנה חוזרת אל מקומה הקודם ובכך מקטינה את חלל השאיבה, הגז נדחס ומשוחרר דרך שסתום היציאה, הגז הדחוס יוצא לקו גז דחוס, למשל להפעלת כלים שעובדים על אוויר דחוס. מדחסי בוכנה לשימוש ביתי ובתי מלאכה, מונעים בדרך כלל חשמלית, בתעשייה מצויים גם מדחסי בוכנה המונעים על ידי מנועי בעירה פנימית.
מדחסי בוכנה משמשים בעיקר בתחומי היישום הבאים
כלי אוויר דחוס בבתי מלאכה (מברגה פנאומטית, אקדח מסמרים, מהדקים)
ביתי: ניפוח מזרני אוויר, צמיגים
מקררים ביתיים
הערות שוליים

↑  עקרונות מדחסי בוכנה (באנגלית)
ערך זה הוא קצרמרבנושא טכנולוגיה. אתם מוזמנים לתרום לוויקיפדיה ו.
מחוז אימבבורה

אימבבורה (בספרדית: Imbabura) הוא אחד ממחוזות אקוודור הממוקם בצפון המדינה בהרי האנדים. בירת המחוז היא איברה.
תושבי המחוז דוברי ספרדית וכן קצ'ואה.
מוליפיין

| --- | --- |
   
 מיקומו של מוליפיין בקבוצת קנטאור
 נתוני תצפית
 קבוצת כוכבים:  קנטאור
 שמות נוספים:  γ בקנטאור, HD 110304
 סוג:  תת-ענק לבן
 בהירות נראית:  2.16 (משותפת)
 סיווג ספקטרלי:  A1 IV/A0 IV
 עלייה ישרה:  12ʰ 41ᵐ 31.04ˢ מילי-שניות קשת בשנה
 נטייה:  ‏35.54″ ‏57′ ‏48°‏- מילי-שניות קשת בשנה
 מאפיינים פיזיים
 בהירות מוחלטת:  0.84- (משותפת)
 מרחק:  
 רדיוס:  3.7~ רדיוסי שמש
 מסה:  2.9 (כל אחד) מסות שמש
 עוצמת הארה:  פי 186 (משותפת) מהשמש
 טמפרטורה:  9,330 K
 מהירות רדיאלית:  −5.5±1.78 קילומטר לשנייה
 היסט:  25.06±0.28 אלפיות של שניות קשת
 מערכת
 כוכבים נלווים:  מוליפיין A/B
מוּליפֵיין או γ בקנטאור הוא כוכב כפול בקבוצת הכוכבים קנטאור המורכב מזוג כוכבים כמעט זהים. שמו של הכוכב הוא בערבית (محلفين) ופירושו מושבע אותו השם ניתן גם לכוכב γ בכלב גדול העמום בהרבה. מוליפיין נמצא כמעט על המשכו של הקו המחבר את אקרוקס וגקרוקס כך שקל לזהותו.
תכונות

מוליפיין הוא כוכב כפול המורכב מזוג תת-ענקים לבנים מסוג ספקטרלי A1 IV ו-A0 IV, כמעט זהים בתכונותיהם, שנמצאים במרחק של כ-130 שנות אור ממערכת השמש. המסה של כל אחד מבני הזוג היא כ-2.9 מסות שמש, רדיוסיהם כ-3.7 רדיוסי שמש, וכל אחד מהם מאיר בעוצמה של קרוב לפי 100 מעוצמת ההארה של השמש כך שעוצמת ההארה המשותפת שלהם היא פי 186 מעוצמת ההארה של השמש. טמפרטורת פניהם היא סביב 9,300 קלווין. שני הכוכבים מקיפים זה את זה במסלול אליפטי למדי כך שהמרחק ביניהם נע בין 8 יחידות אסטרונומיות (פחות מהמרחק של שבתאי מהשמש) ו-67 יחידות אסטרונומיות (יותר מפעמיים המרחק של נפטון מהשמש) וזמן ההקפה הוא 84.5 שנים. שניהם עזבו את הסדרה הראשית ונמצאים בתהליך של התנפחות והתקררות לקראת הפיכתם לענקים אדומים.
הערות שוליים

1 2  SIMBAD: γ Centauri
↑  R. O. Gray & R. F. Garrison: The early A type stars - Refined MK classification, confrontation with Stroemgren photometry, and the effects of rotation, Astrophysical Journal Supplement Series, vol. 65, p. 587, 592 (1987)
↑   {\frac {R}{R_{\odot }}}=\left({\frac {T_{\odot }}{T}}\right)^{2}{\sqrt {\frac {L}{L_{\odot }}}}על פי היחס:‏
↑  E. J. Shaya, R. P. Olling: Very Wide Binaries and Other Comoving Stellar Companions: A Bayesian Analysis of the Hipparcos Catalogue, The Astrophysical Journal Supplement, Vol. 192, Iss. 1, article id. 2, p. 51 (2011)
↑  N. A. Sokolov: The determination of T_eff_ of B, A and F main sequence stars from the continuum between 3200 A and 3600 A, Astronomy and Astrophysics Supplement, v.110, p.563 (1995)
מד גשם

מד גשם שהוצב בעת מחקר של האוניברסיטה העברית במישור ים המלח, שמורת מצוק ההעתקים
מד גשם סטנדרטי
מדי גשם בתל אביב, שנות העשרים של המאה ה-20. ברקע הצילום: סוכה מטאורולוגית מאווררת מדגם סטיבנסון
מד גשם הוא מכשיר מדידה שבאמצעותו מודדים את כמות המשקעים שיורדים במקום מסוים ובזמן מסוים. המכשיר יכול להיות אוטומטי או ידני, כלומר שאדם יצטרך לבוא ולבדוק את גובה המים במד הגשם. מד הגשם הוא כלי פשוט, המודד במילימטרים את כמות המשקעים ומאפשר מדידה אחידה.
מדידת כמות המשקעים חיונית לצרכים שונים, החל בחקלאות וכלה באגירת מים במאגרים שונים.
מידע על כמות המשקעים הממוצעת באזור מסוים יכולה גם ללמד אודות המצב בו נמצאת מערכת אקולוגית באותו מקום, ומהווה גורם חשוב במחקר.
היות שהשונות המרחבית בתפרושת הגשמים גדולה, בגלל מבנה העננים והתפתחותם, מדידה של כמות משקעים אינה מבוססת על מד גשם יחיד וישנה עדיפות למדוד את הגשם באמצעות רשת מדי גשם, המוצבים במקומות שונים, מבחינת תנאי האזור: כדוגמת עוצמת רוחות וטמפרטורה, וכן גובה הקרקע.
בגלל השונות הזמנית הגבוהה, נהוג לפרסם גם מדידות שעתיות וגם מדידות יומיות ושנתיות.
ראו גם

מטאורולוגיה
מד רוח
ברומטר
מד לחות
לקריאה נוספת

ד"ר אליהו בלנק, ארץ-ישראל-ספר גאוגרפי, ספריה תמצית מספר 4, תש"א, עמוד 34–36
מבנה ליגות הכדורגל בספרד

מבנה ליגות הכדורגל בספרד הוא מבנה של מספר ליגות כדורגל בספרד, המחוברות זו לזו על ידי שיטה שבה מדי שנה הקבוצות הראשונות עולות לליגה גבוהה יותר והקבוצות האחרונות יורדות לליגה נמוכה יותר.
במבנה הליגות הספרדי, קבוצות מילואים משתתפות באותו מבנה ליגות כמו קבוצות האם שלהן. אף על פי כן, קבוצת מילואים לא יכולה לשחק באותה ליגה שבה משחקת קבוצת האם שלה ולא יכולה להעפיל לליגה הראשונה בחשיבותה בספרד, הלה ליגה. כאשר קבוצת האם יורדת לליגה בה משחקת קבוצת המילואים, קבוצת המילואים תרד ליגה באופן אוטומטי. כמו כן, החל מ-1990 קבוצות מילואים לא מורשות להשתתף בגביע המלך הספרדי.
גברים > ליגות מקצועניות

לה ליגה (בספרדית: La Liga) היא ליגת הכדורגל גברים הראשונה בחשיבותה בספרד. הליגה מאורגנת על ידי ה-Liga Nacional de Fútbol Profesional
סגונדה דיוויסיון (בספרדית: Segunda División) היא ליגת הכדורגל השנייה בחשיבותה בספרד, לאחר הלה ליגה. מטעמי חסות שמה הרשמי של הליגה הוא La Liga SmartBank. גם הליגה הזו מופעלת על ידי ה-Liga Nacional de Fútbol Profesional.
גברים > ליגות חצי מקצועניות

פדרציית הכדורגל הספרדית המלכותית (RFEF) הודיעה ב-2020 על פתיחת ליגת כדורגל חדשה שעונתה הראשונה תתחיל בעונת 2021–22 הליגה מוקמה בין הסגונדה דיוויסיון לליגה השלישית הקודמת, הסוגנדה דיוויסיון ב' שהוקמה ב-1977. השם הרשמי שהפדרציה העניקה לליגה השלישית החדשה היה פרימרה דיויסיון RFEF.
מתחת לפרימרה דיויסיון ממוקמת הליגה הרביעית החדשה, הסגונדה דיויסיון RFEF, שהפורמט שלה מקביל לפורמט של הליגה השלישית הקודמת, הסוגנדה דיויסיון ב' למעט הבדל אחד שבמסגרתו בכל עונה בליגה הרביעית החדשה יהיו חמישה בתים בניגוד לפורמט של הסוגנדה דיויסיון ב' שהכיל ארבעה בתים למעט בעונה האחרונה של הליגה, עונת 2020–21 שהייתה ייחודית ומורכבת משום שבעקבות מגפת הקורונה חל שינוי בפורמט שבמסגרתו יותר קבוצות השתתפו בעונה זו בליגה השלישית שהכילה בעונה זו 5 בתים שכל אחד מהם הכיל שני תתי בתים שנועדו לחלק את הקבוצות ל-3 שלבים בהתאם לדירוג שלהן בסיום שלב הבתים. השלבים היו:
שלב פלייאוף העפלה לליגה השנייה שממנו העפילו ארבע קבוצות לליגה השנייה, כאשר 26 הקבוצות שלא העפילו ישחקו בפרימרה דיויסיון RFEF
פלייאוף עלייה לליגה השלישית החדשה ממנו העפילו 10 קבוצות, והשאר ישחקו בליגה הרביעית החדשה
פלייאוף הישרדות נגד ירידה לליגה החמישית, על מנת לשחק בליגה הרביעית החדשה.
בשל השינוי במבנה הליגות הטרסרה דיויסיון RFEF היא הליגה החמישית בחשיבותה במבנה ליגות הכדורגל בספרד. הליגה מנוהלת על ידי ה-RFEF ו-17 פדרציות אזוריות שכל אחת מהן שייכת לאחת מ-17 הקהילות האוטונומיות של ספרד (בליגה עצמה יש 18 בתים משום שהפדרציה של אנדלוסיה אחראית על שני בתים, אחד מכיל את הקבוצות שממוקמות במערב אנדלוסיה והשני מכיל את הקבוצות שממוקמות במזרח אנדלוסיה). לפני השינוי במבנה הליגות בספרד הטרסרה דיויסיון הייתה הליגה הרביעית בחשיבותה אך שוחקה בפורמט זהה לפורמט הנוכחי שלה כליגה החמישית, ובתום עונת 2020–21 הטרסרה דיוויסיון הפכה לליגה החמישית בחשיבותה ושמה שונה לטרסרה דיוויסיון RFEF בעונתה האחרונה כליגה הרביעית, עונת 2020–21, הטרסרה דיוויסיון שוחקה בפורמט ייחודי שבמסגרתו הקבוצות בליגה חולקו בשלב הבתים הראשון ל-36 תתי בתים אזורים. בסיום שלב הבתים הקבוצות חולקו ל-54 בתים (בהתאם לדירוג שלהן בשלב הבתים הראשון) שנועדו לקבוע אילו קבוצות יעלו ליגה, אילו קבוצות יעפילו לפלייאוף ואילו קבוצות ירדו ליגה.
גברים > ליגות נמוכות

החל מהליגה ה-6 כל אחת מ-19 הפדרציות האזוריות של ה-RFEF מפעילה מבנה ליגות מקומי משלה שמנוהל עצמאית על ידה.
פירמידת ליגות

מקרא:
↓↑ – מספר הקבוצות שיורדות מהליגה בכל עונה ומספר הקבוצות שעולות לליגה בכל עונה
|  רמה | ליגה | ליגה | ליגה | ליגה | ליגה | ליגה | ליגה | ליגה | ליגה | ליגה | ליגה | ליגה |
| --- | --- | --- | --- | --- | --- | --- | --- | --- | --- | --- | --- | --- |
: ליגות מקצועיות
 1:  לה ליגה  (LaLiga Santander)  20 קבוצות
: ↓↑ 3 קבוצות
 2:  סגונדה דיוויסיון  (LaLiga SmartBank)  22 קבוצות
: ↓↑ 4 קבוצות
: ליגות חצי מקצועיות
 3:  פרימרה דיויסיון RFEF  2 בתים, 20 קבוצות בכל בית
: ↓↑ 10 קבוצות
| 4 |  סגונדה דיויסיון RFEF 5 בתים, 18 קבוצות בכל אחד |  סגונדה דיויסיון RFEF 5 בתים, 18 קבוצות בכל אחד |  סגונדה דיויסיון RFEF 5 בתים, 18 קבוצות בכל אחד |  |  |  |  |  |  |  |  |  |
: ↓↑ 27 קבוצות
: ליגות לא מקצועיות
 5:  טרסרה דיוויסיון RFEF 18 בתים, 320 קבוצות
 6:  הליגה האזורית הראשונה
 7:  הליגה האזורית השנייה
 8:  הליגה האזורית השלישית
 9:  הליגה האזורית הרביעית
 10:  הליגה האזורית החמישית
פירמידת ליגות > התפתחות מבנה הליגות בספרד

| דירוג\שנים | 1929 | 1929–34 | 1934–36 | 1936–39 | 1939–40 | 1940–77 | 1977–2021 | מאז 2021 |  |
| --- | --- | --- | --- | --- | --- | --- | --- | --- | --- |
| 1 | לה ליגה | לה ליגה | לה ליגה | מלחמת אזרחים | לה ליגה* | לה ליגה* | לה ליגה* | לה ליגה* | לה ליגה* |
| 2 | סגונדה דיוויסיון בית A | סגונדה דיוויסיון | סגונדה דיוויסיון | מלחמת אזרחים | סגונדה דיוויסיון | סגונדה דיוויסיון | סגונדה דיוויסיון | סגונדה דיוויסיון | סגונדה דיוויסיון |
| 3 | סגונדה דיוויסיון בית B | טרסרה דיוויסיון | ללא | מלחמת אזרחים | ללא | טרסרה דיוויסיון | סגונדה דיויסיון ב | פרימרה דיויסיון RFEF |  |
| 4 | ללא | ללא | ללא | מלחמת אזרחים | ללא | ליגות נמוכות | טרסרה דיוויסיון | סגונדה דיויסיון RFEF |  |
| 5 | ללא | ללא | ללא | מלחמת אזרחים | ללא | ליגות נמוכות | ליגות נמוכות | טרסרה דיוויסיון RFEF |  |
| 6 | ללא | ללא | ללא | מלחמת אזרחים | ללא | ליגות נמוכות | ליגות נמוכות | ליגות נמוכות |  |
| 7 | ללא | ללא | ללא | מלחמת אזרחים | ללא | ליגות נמוכות | ליגות נמוכות | ליגות נמוכות |  |
| 8 | ללא | ללא | ללא | מלחמת אזרחים | ללא | ליגות נמוכות | ליגות נמוכות | ליגות נמוכות |  |
| 9 | ללא | ללא | ללא | מלחמת אזרחים | ללא | ליגות נמוכות | ליגות נמוכות | ליגות נמוכות |  |
| 10 | ללא | ללא | ללא | מלחמת אזרחים | ללא | ליגות נמוכות | ליגות נמוכות | ליגות נמוכות |  |
* הלה ליגה והסגונדה דיוויסיון נוסדו על ידי פדרציית הכדורגל הספרדית המלכותית, אבל מאז 1984 מופעלות על ידי ה-Liga Nacional de Fútbol Profesional. מאז 2015 הלה ליגה ידועה בשם LaLiga Santander והסגונדה דיוויסיון ידועה בשם LaLiga SmartBank בשל חסויות שניתנו להן.
נשים

|  רמה |  ליגה |  ליגה |  ליגה |  ליגה |  ליגה |  ליגה |  ליגה |  ליגה |  ליגה |  ליגה |  ליגה |  ליגה |
| --- | --- | --- | --- | --- | --- | --- | --- | --- | --- | --- | --- | --- |
 1:  פרימרה דיויסיון (Liga Iberdrola)  16 קבוצות
: ↓↑ 2 קבוצות
 2:  סגונדה דיויסיון פרו 2 בתים, 16 קבוצות בכל אחד
: ↓↑ 6 קבוצות
 3:  פרימרה נסיונל  7 בתים, 14 קבוצות בכל אחד
 4:  הליגות הספרדיות האזוריות בכדורגל נשים
נוער

|  רמה |  ליגה |  ליגה |  ליגה |  ליגה |  ליגה |  ליגה |  ליגה |  ליגה |  ליגה |  ליגה |  ליגה |  ליגה |
| --- | --- | --- | --- | --- | --- | --- | --- | --- | --- | --- | --- | --- |
 1:  ליגת הכבוד לצעירים   (7 בתים)
 2:  הליגה הלאומית לנוער  (21 בתים)
 3:  ליגות אזוריות
הערות שוליים

↑  "Comunicado de la RFEF en relación con las competiciones no profesionales del fútbol español" [RFEF announcement in relation to the non-professional competitions in Spanish football] (בספרדית). RFEF. 6 במאי 2020. נבדק ב-22 במאי 2020. {{cite web}}:  (עזרה)
↑  "La Federación desvela el misterio: La nueva Segunda B se denominará Primera División RFEF". ABC (בספרדית). 15 בספטמבר 2020. נבדק ב-18 בספטמבר 2020. {{cite news}}:  (עזרה)
| כדורגל בספרד ספרד |
| --- | --- | --- |
| ניהול | התאחדות הכדורגל הספרדית • מנהלת הליגות • קבוצות • אצטדיונים • תחרויות |  |
| תחרויות ליגה | לה ליגה • ליגת המשנה • הליגה השלישית • הליגה הרביעית • מבנה הליגות |  |
| תחרויות גביע | גביע המלך הספרדי • הסופר קאפ הספרדי • גביע הפדרציה הספרדית • גביע הליגה הספרדית (חדל להתקיים) |  |
| כדורגל נשים | ליגת העל לנשים • הליגה השנייה לנשים • גביע המלכה בספרד |  |
| נבחרות | הנבחרת הלאומית • הנבחרת הצעירה • נבחרת הנשים |  |
מונא, מלכת ירדן

מונא אל-חוסיין (בערבית: منى الحسين; נולדה ב-25 באפריל 1941) היא המלכה האם של ממלכת ירדן, שהייתה אשתו השנייה של חוסיין, מלך ירדן. היא אמו של עבדאללה השני, המלך הנוכחי של ירדן מהשושלת ההאשמית. היא בריטית מלידה, ושינתה את שמה והתאסלמה עם נישואיה.
ביוגרפיה

נולדה בשם אנטואנט "טוני" אבריל גרדינר (באנגלית: Antoinette "Toni" Avril Gardiner) בצ'ילמונדיסטון, סאפוק שבאנגליה, למשפחה בריטית נוצרית. בילדותה למדה בקואלה לומפור בבית ספר בריטי עד עזיבת הבריטים את מלזיה. בזמן עבודתה בסט הסרט הבריטי "לורנס איש ערב" היא פגשה במלך חוסיין, שבא לסט מדי פעם כדי לבדוק מה שלום חייליו ששימשו כניצבים בסרט.
אנטואנט גרדינר נישאה לחוסיין מלך ירדן ב-25 במאי 1961 בבירת ירדן, עמאן. עם נישואיה לחוסיין היא שינתה את שמה והתאסלמה.
בשנות נישואיהם נולדו לזוג ארבעה ילדים:
1. המלך עבדאללה (נולד ב-1962) - מלך ירדן הנוכחי
2. הנסיך פייסל (נולד ב-1963)
3. הנסיכה עיישה
4. הנסיכה זיין
ב-21 בדצמבר 1972 מונא התגרשה מחוסיין, אך שמרה על תוארה כ"נסיכת ירדן" והמשיכה להתגורר בה.
פעילות

מונא עסקה בפיתוח הסיעוד בירדן, והקימה את קרן המלגות לסיעוד על שמה. בשנת 1962 הקימה את "מכללת הנסיכה מונא לסיעוד", כיום "מכללת הנסיכה מונא למקצועות סיעוד ומקצועות הבריאות".
הערות שוליים

↑  Princess Muna College, web.archive.org, ‏2014-02-22
ערך זה הוא קצרמרבנושא אישים ובנושא ירדן. אתם מוזמנים לתרום לוויקיפדיה ו.
מבצע יריחו

מבצע יריחו (באנגלית: "Operation Jericho") היה מבצע הפצצה קטן של בעלות הברית במלחמת העולם השנייה על כלא אמיין ב-18 בפברואר 1944‏. העיר אמיין הייתה באותה עת כבושה בידי הגרמנים כחלק מכיבוש צרפת. מטרתה המוצהרת של ההתקפה הייתה שחרורם של אסירים פוליטיים ואנשי תנועת ההתנגדות הצרפתית (רזיסטנס) והיא הצליחה במשימה זו באופן חלקי. פשיטה זו נחשבה ליוצאת דופן בשל הדיוק והתעוזה בה בוצעה. עם זאת, עד היום נמשכת המחלוקת בשאלה מי ביקש ואישר את ההתקפה, והאם היה בה צורך.
רקע

בשנת 1943 רבים מחברי הרזיסטנס באזור אמיין נתפסו על ידי הגרמנים או הוסגרו על ידי משתפי פעולה ונכלאו בכלא אמיין. תנועת ההתנגדות באזור עמדה בסכנת קריסה. עד דצמבר 1943, 12 מחברי המחתרת הוצאו להורג בבית הכלא, ונודע כי למעלה מ-100 חברים אחרים יוצאו להורג ביריה ב-19 בפברואר 1944. פעיל הרזיסטנס דומיניק פנצארד החל לשלוח מידע על הכלא ללונדון, כולל פרטים מדויקים על הפריסה של השומרים, ההגנות, וכן רשימות השמירה.
לאחר ששני קציני מודיעין של בעלות הברית נתפסו והוערך כי נשלחו לכלא אמיין, התקפה אווירית מדויקת על בית הסוהר הפכה לדחופה יותר. מן המידע ששלח פנצארד עלה שהבניין הראשי של הכלא נמצא לצד כביש ישר וארוך מוקף חומות גבוהות. הסוהרים אכלו בבניין הסמוך לבניין הראשי, מה שהפך את ארוחת הצהריים לזמן הטוב ביותר כדי לחסל את המספר המרבי של השומרים. עוצמת התחמושת ששימשה להפצצה הייתה צריכה להיות מתוכננת בקפידה, כך שכאשר יפציצו את חומות הכלא, הפצצות יפרצו את דלתות הכלא בלי להרוס את המבנה עצמו. לפיכך, ההפצצות היו צריכות להרוס את חדר האוכל של השומרים ואת הקירות החיצוניים של בית הסוהר, כדי לאפשר האסירים לברוח, בלי לפגוע באסירים עצמם. בכלא היו כ-700 אסירים ואובדן החיים היה בלתי נמנע במהלך התקפה אווירית, אבל רבים חשבו שמכיוון שכבר נגזר עליהם עונש מוות, עדיף לבצע את המבצע מכיוון שהוא נותן להם לפחות סיכוי כלשהו לברוח.
כוח ההתקפה

כנף 140 של פיקוד האוויר הטקטי השני של חיל האוויר המלכותי מבסיס הנסדון שבהרטפורדשייר, נבחרה לבצע את הפשיטה באמצעות מטוסי מוסקיטו. הכנף הייתה מורכבת מ-18 מטוסי מוסקיטו מטייסת 464, טייסת 487, וטייסת 21. הפשיטה הובלה על ידי קפטן קבוצה (אל"ם) צ'ארלס פרסי פיקארד, בעל אות השירות המצוין (ושני פסים). טייס ומפקד מנוסה, אך חסר ניסיון במשימות הפצצה מגובה נמוך. פיקארד עבר אימון הסבה בן 10 שעות בהטפילד לקראת המבצע. מטוסי המוסקיטו של טייסת 487 הוקצו למשימה של הפצצת חדר האוכל של שומרי הכלא ופריצת חומת הכלא החיצונית בשני מקומות, בעוד המטוסים של טייסת 464 הופקדו על הפצצת קירות הכלא עצמו במידה ולא יבחינו בבריחה מוצלחת של האסירים. טייסת מספר 21 הונחתה להיערך להפצצת מבנה הכלא עצמו, על האסירים שבתוכו במקרה של כישלון תוכנית הבריחה, תרחיש שהתבקש על ידי אסירים שעמדו בקשר עם החוץ והיו מודעים למבצע. המבצע כולו הונהג על ידי מרשל אוויר משנה (אלוף) בזיל אמברי, והייתה ערוכה לביצוע החל מ-10 בפברואר. סיוע אווירי קרוב ניתן על ידי מטוסי הוקר טייפון מטייסת 198 של חיל האוויר המלכותי.
ההתקפה

מרשל אוויר משנה בזיל אמברי היה המפקד המיועד של הגיחה אך נאסר עליו לטוס למשימה בשל מעורבותו בתכנון הפלישה לאירופה ובמקומו מונה פיקארד, למרות ניסיונו המוגבל במשימות מסוג זה. המשימה נדחתה עקב מזג אוויר קשה שהלך והחמיר מ-10 בפברואר, עם עננות נמוכה ושלג ברחבי אירופה. המבצע התעכב עד ל-18 בפברואר, מועד בו הוחלט כי לא ניתן לחכות עוד להשתפרות במזג האוויר. 18 מטוסי מוסקיטו בתוספת מטוס מוסקיטו לצילום המבצע הוכנו להמראה. הצוותים תודרכו בשעה 08:00 תחת אבטחה גבוהה, ובפעם הראשונה נודע להם מה המטרה. פיקארד טס באגף האחורי של הגל השני של המטוסים במטרה להעריך את נזקי ההפצצה ובמידת הצורך להורות לטייסת מספר 21 לבצע את משימתה. תוכנן שבמידה ומטוסו של פיקארד ייפגע, צוות מטוס הצילום ימלא את תפקידו.
ההחלטה הסופית לבצע את ההתקפה התקבלה רק שעתיים לפני חלון הזמנים המתוכנן האחרון, ומטוסי המוסקיטו המריאו מהנסדון במזג אוויר גרוע, כמוהו רוב הצוותים מעולם לא חוו בעבר. ארבעה מטוסי מוסקיטו איבדו קשר עם המבנה ונאלצו לחזור לבסיס ומטוס נוסף נאלץ לחזור על עקבותיו בשל תקלה באחד ממנועיו. תשעה מטוסים המשיכו לביצוע המשימה העיקרית יחד עם ארבעה מטוסים נוספים בעתודה.
בשעה 12:01 הגיעו המטוסים ליעד. שלושה מטוסים מטייסת 487 הטילו על החומה המזרחית והחומה הצפונית של המתחם פצצות בעלות מרעום השהייה של אחת עשרה שניות. זוג מטוסים נוסף ביצע התקפת הסחה על תחנת הרכבת המקומית ופנו גם הם לאזור הכלא. החומות החיצוניות נפרצו בהצלחה, ומטוסי המוסקיטו של טייסת 464 שהיו קרובים מדי אליהן, נאלצו להקיף את היעד תוך כדי שפצצות הגל הראשון מתפוצצות.
בשעה 12:06 החומה המזרחית עדיין נראתה בלתי פרוצה, ושני מטוסים של טייסת 464 תקפו אותה מגובה של 15 מטרים בשמונה פצצות של כ-225 ק"ג כל אחת. עם זאת, לא זוהה נזק לכלא שנגרם על ידי גל הפצצה זה. במקביל, שני מטוסים של טייסת 464 הפציצו את הבניין המרכזי מגובה 30 מטר, אף הם בשמונה פצצות 225 ק"ג. בפגיעה ישירה בעמדת המשמר הראשית נהרגו או נפצעו השומרים שהוצבו בה וכן מספר אסירים, בעוד אסירים רבים אחרים הצליחו להימלט.
פיקארד, שחג בגובה של כ-150 מטר, נוכח כי בריחת האסירים מצליחה והורה למטוסי טייסת 21 לשוב לבסיסם. בעודו סב לשוב בעצמו לבסיס, הותקף על ידי מטוס פוקה וולף 190 Fw מטייסת JG 26 שפגע בזנב מטוס המוסקיטו והביא להתרסקותו ולמותם של פיקארד והנווט שלו.
תוצאות ההתקפה

מתוך 21 מטוסים שתקפו, שניים אבדו ובהם מטוסו של מפקד הפשיטה, פיקארד. מפציצי המוסקיטו הצליחו להבקיע את חומות הכלא ומבנים בו, ובנוסף הרסו את עמדת המשמר הראשית. מתוך 717 אסירים, 102 נהרגו, 74 נפצעו, ו-258 ברחו. 79 מתוך הבורחים היו אנשי רזיסטנס ואסירים פוליטיים. בסך הכל, 258 אסירים נמלטו, אך מתוכם נתפסו כשני שלישים. התקפת ההסחה על תחנת הרכבת עיכבה את החיילים הגרמנים בשעתיים.
הנצחה

לוח זיכרון בכלא מוקדש לחללי ההתקפה והמבצע מונצח גם באתר זיכרון בשדה התעופה בהנסדון, בסיסם של מטוסי המוסקיטו. בשנת 2004, ביום השנה ה-60 למבצע, ביצע מטוס ספיטפייר שחזור של הגיחה. מטוס המוסקיטו האחרון שהיה ראוי לטיסה מהמבצע התרסק בשנת 1996.
בשנת 1946 הופק בצרפת סרט אודות המבצע בשם יריחו (או מבצע יריחו), בבימויו של אנרי קאלף.
תאוריית מניפולציה

בניתוח של המבצע שערך מגזין תעופה צרפתי ב-2005, הועלו תהיות לגבי מטרותיו האמיתיות של מבצע יריחו. בהתבסס על מספר עובדות:
לא פעם נטען שהאסירים החזיקו במידע אודות הפלישה לנורמנדי, למרות שבכלא שהו 523 אסירים פליליים ו-180 אסירים פוליטיים, בהם חברי רזיסטנס מדרגים נמוכים בלבד ואף לא סוכן אחד של בעלות הברית.
כדי לתת מוטיבציה לצוות ההתקפה, מפקד הפעולה ציין שמדובר בצעד שמטרתו לשחרר 120 אסירים שיוצאו להורג למחרת, ושחלק מהאסירים עזרו לצוותי אוויר של בעלות הברית שנפלו בצרפת להימנע מלכידה על ידי הגרמנים. בפועל, ההוצאה להורג לא הייתה אמורה להיות בימים הקרובים שלאחר התאריך של המבצע.
ההתקפה האווירית תואמה לכאורה עם פעולה של הרזיסטנס כדי לסייע לאסירים להימלט, אך לא נמצאה שום הוכחה לתיאום כלשהו.
שם המבצע, יריחו, הופיע רק לאחר סיום המלחמה ב-1946 כאשר חיל האוויר המלכותי שידר סרט על המבצע בשם זה. בשנת 1944, המבצע נקרא "חוטר 564" וכונה על ידי הצוותים מבצע "שיפוץ" (על שם מילת הקוד לביטול המבצע).
התאוריה שהועלתה טוענת כי על סמך כל הנתונים שהוצגו, בצירוף עם העובדה שאמיין רחוקה מחופי נורמנדי אך סמוכה לפה-דה-קאלה, ניתן להסיק שהמבצע היה חלק ממבצע פורטיטיוד להטעיית שירותי המודיעין הגרמניים לקראת נחיתת בעלות הברית בנורמנדי. לטענת עורכי הניתוח, ההתקפה על בית הסוהר באמיין נועדה למשוך תשומת לב לאזור פור-דה-קאלה ולגרום למודיעין הגרמני להניח כי מבין האסירים המקומיים קיימים בכירי רזיסטנס הקשורים לנחיתה באזור.
לקריאה נוספת

Fishman, Jack (1983). And the Walls Came Tumbling Down. MacMillan. ISBN 0-02-538470-8.
הערות שוליים

↑  המבצע נקרא כך על שם הפלת חומות יריחו על ידי יהושע בן נון, בספר יהושע.
↑  The Royal Air Force - History Section
↑  BBC - WW2 People's War - Timeline
| --- | --- |
בקרת זהויות :  NLI: 987007548428205171  BnF: cb18113590j (data)  LCCN: sh85094994 
תמונה של כלא אמיין שצולמה זמן קצר לאחר הפשיטה, מראה את חומת הכלא שנפרצה ופגיעה במבנים של הכלא. הקרקע לבנה בגלל שלג.
תצלום אוויר מגובה של כלא אמיין במהלך הפשיטה המראה מבנים מושלגים ונוף באזור הפשיטה. מבנה הכלא עצמו נמצא באמצע צד שמאל של התמונה .
מוחמד כנו

מוחמד אבראהים כנו (בערבית: محمد إبراهيم كنو בתעתיק: מחמד אבראהים כנו; נולד ב-22 בספטמבר 1994 בח'ובאר שבערב הסעודית) הוא כדורגלן סעודי המשחק בעמדת הקשר בקבוצת אל-הילאל מליגת העל הסעודית ובנבחרת ערב הסעודית.
קריירת מועדונים

כנו גדל במחלקת הנוער של אל-איתיפאק. הוא ערך 67 הופעות במדי הקבוצה הבוגרת של המועדון במסגרת ליגת העל הסעודית וליגת המשנה הסעודית, בהן הבקיע 14 שערים.
ב-3 ביולי 2017 חתם כנו על חוזה לחמש עונות באל-הילאל מליגת העל הסעודית.
קריירה בינלאומית

כנו היה חלק מסגל נבחרת ערב הסעודית עד גיל 23 בטורניר גביע אסיה עד גיל 23 בשנת 2016.
ב-25 בדצמבר 2017 ערך את הופעת הבכורה שלו בנבחרת ערב הסעודית הבוגרת, בתיקו 0-0 נגד נבחרת איחוד האמירויות הערביות במסגרת שלב הבתים של גביע המפרץ לאומות 2017/2018. ב-15 במאי 2018 הבקיע את שער הבכורה שלו בנבחרת, בניצחון 0–2 על נבחרת יוון במשחק ידידות.
הוא היה חלק מסגל נבחרת ערב הסעודית במונדיאל 2018, וערך הופעה אחת בטורניר.
נכלל בסגל נבחרת ערב הסעודית לטורניר מונדיאל 2022.
נכלל בסגל נבחרת ערב הסעודית לטורניר גביע אסיה 2023.
תארים

אליפות ערב הסעודית (4): 2017/2018, 2019/2020, 2020/2021, 2021/2022
גביע המלך הסעודי (1): 2019/2020
הסופר קאפ הסעודי (2): 2018, 2021
ליגת האלופות האסיאתית (2): 2019, 2021